4. ΒΑΣΙΛΙΚΟΝ ΔΙΑΤΑΓΜΑ της 2/9 Οκτ. 1940 (ΦΕΚ Α΄ 321)  Περί προσλήψεως νέου εκτάκτου προσωπικού δια την Δ/νσιν Δημ. ΄Εργων Υπουργ. Αεροπορίας.  Έχοντες υπ' όψει το άρθρ. 2 του Νόμ. 6301 «περί οργανώσεως της Διευθύνσεως Δημοσίων ΄Εργων του Υπουργείου Αεροπορίας» την υπ' αριθ. 606/1940 από 28-9-1940 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Αεροπορίας Υπουργών, απεφασίσαμεν και διατάσσομεν. ΄Αρθρ.1.-Δια την εκτέλεσιν και μελέτην των υπό της Διευθύνσεως Δημοσίων ΄Εργων Υπουργείου Αεροπορίας εκτελουμένων Τεχνικών ΄Εργων πάσης φύσεως δύναται ο Υπουργός της Αεροπορίας να προσλαμβάνη εκτάκτους Υπαλλήλους επί Συμβάσει, καθ' υπέρβασιν εκείνων, ων η πρόσληψις επιτρέπεται δυνάμει του από 27 Νοεμ. 1939 Β.Δ/τος «περί κωδικοποιήσεως και τροποποιήσεως κλπ. και των οποίων ο αριθμός ορίζεται εφεξής ως κάτωθι: 1.Μέχρις 9 πτυχιούχων Ανωτάτων Τεχνικών σπουδών Εθνικού Μετσοβίου Πολυτεχνείου ή άλλης ομοταγούς Σχολής. 2.Μέχρι 3 πτυχιούχων μέσων Τεχνικών ή Εμπορικών Σχολών. 3.Μέχρι 3 κατωτέρων σπουδών ειδικώς δι' αντιγραφικάς εργασίας και επιστασίαν ΄Εργων. Η πρόσληψις των ανωτέρω γίνεται επί συμβάσει διαρκείας ενός έως δύο ετών, ήτις δύναται να καταγγέληται εκ μέρους του Δημοσίου και καθ' οιονδήποτε χρόνον της ισχύος της, κατόπιν προειδοποιήσεως ενός μηνός. Αι συμβάσεις αύται δύνανται ν' ανανεώνται δι' έν ή δύο έτη μετά την λήξιν των προηγουμένων. (Εν συνεχεία ορίζονται αι αποδοχαί και η αποζημίωσις εκτός έδρας των ανωτέρω εκτάκτων υπαλλήλων). Αι ανωτέρω θέσεις διετηρήθησαν δια των Β.Δ. 15/15 Νοεμ. 1951 και 17/30 Οκτ. 1953 (σελ. 242 και 243). ΄Αρθρ.2.-(Πανόμοιον προς το άρθρ. 2 του ανωτ. Β.Δ. 27 Νοεμ./2 Δεκ. 1939).   